《携孺子果定居吴兴守望》
明代·徐献忠

湖上云山费扫除，半生心迹始酬予。
兵戈转眼催人老，旅食随年作计疏。
鸿宝竟难参洞箓，阴符只合让农书。
郊坰不作南阳隐，行路人犹说草庐。

作者简介：（1483—1559）明松江府华亭人，字伯臣，号长谷。嘉靖四年举人。屡应会试不第。官奉化知县，节用平税，减役防水，增学官之田为膏粥费。谢政后居吴兴。与何良俊、董宜阳、张之象俱以文章气节名，时称四贤。工诗善书。著书数百卷，门人私谥贞宪先生。有《百家唐诗》、《六朝声偶集》、《乐府原》、《吴兴掌故》等。